Ego Alaydis ducissa, mater ducis Burgundie, notum facio omnibus presentes litteras inspecturis quod dominus Hugo de Moncials miles, in mea presentia constitutus dedit et concessit ecclesie beate Marie Loci Dei et sanctimonialibus ibidem Deo servientibus in puram et perpetuam elemosinam, ob remedium anime domini Huonis fratris sui et animarum antecessorum suorum, quicquid habebat apud Boncort, exceptis duobus bossellis bladi. In cujus rei testimonium, presentes litteras sigillo meo sigillavi. Actum anno Domini Mo CCo quadragesimo secundo, mense maio.